CELEX: 62020TN0680
Language: sk
Date: 2020-11-11 00:00:00
Title: Vec T-680/20: Žaloba podaná 11. novembra 2020 – Novelis/Komisia

18.1.2021   
            
            
               SK
            
            
               Úradný vestník Európskej únie
            
            
               C 19/64
            
         
      Žaloba podaná 11. novembra 2020 – Novelis/Komisia
      (Vec T-680/20)
      (2021/C 19/69)
      Jazyk konania: angličtina
      
         Účastníci konania
      
      
         Žalobkyňa: Novelis Inc. (Mississauga, Ontario, Kanada) (v zastúpení: S. Völcker, T. Caspary a R. Benditz, lawyers)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  úplne alebo čiastočne zrušil rozhodnutie Komisie z 31. augusta 2020 vo veci M.9076 – Novelis/Aleris, ktorým sa zamieta žiadosť spoločnosti Novelis o jednomesačné predĺženie lehoty podľa ustanovenia 49 záväzkov Novelis/Aleris,
                  
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že napadnuté rozhodnutie prijal zástupca generálneho riaditeľa Generálneho riaditeľstva pre hospodársku súťaž a nie kolégium komisárov, čo je v rozpore so zásadou kolegiality.
               
            
                  2.
               
               
                  Druhý žalobný dôvod je založený na porušení práva žalobkyne byť vypočutý.
               
            
                  3.
               
               
                  Tretí žalobný dôvod je založený na nedostatočnom odôvodnení, ktoré žalobkyni bráni účinne využívať svoje právo na obhajobu.
               
            
                  4.
               
               
                  Štvrtý žalobný dôvod je založený na tom, že napadnuté rozhodnutie obsahuje viacero zjavne nesprávnych posúdení, a neberie do úvahy, že žalobkyňa má dobrý dôvod požiadať o predĺženie lehoty. Žalobkyňa ďalej tvrdí, že napadnuté rozhodnutie vzhľadom na jeho právne následky a dostupnosť viacerých menej zaťažujúcich možností porušuje zásadu proporcionality.